เดิมทีเป็นคนที่คิดมาก คิดเล็กคิดน้อยอยู่แล้ว ก่อนหน้านี้สัก3ปี มีปัญหากับเพื่อน การเรียน เวลามีอะไรมากระทบจะอาการแย่มาก เคยเป็นหนักมากจนคิดฆ่าตัวตายไว้แล้ว แต่สักปีนึงอาการก็ดีขึ้น แต่จะมีอาการมาเป็นพักๆ แต่ปัจจุบันนี้16ปี ตอนนี้เจอแต่ปัญหา ทั้งการเรียน เพื่อน ครอบครัว อนาคต รู้สึกเหนื่อยมากกับการใช้ชีวิต แต่ล่ะวันก็นอนหลับนาน ไม่อยากลุกไปทำอะไร ทุกวันใช้ชีวิตไปวันๆ คิดว่าใช้ๆไปเดี๋ยวก็ไม่อยู่แล้ว แต่หลายครั้งที่ทำร้ายตัวเอง ไม่อยากพบเจออะไรแย่ๆอีกแล้ว รู้สึกเหมือนตัวเองเปลี่ยนไปทั้งหงุดหงิดมากขึ้น เคยคิดอยากจะปรึกษาคนรอบข้างแต่พอคุยด้วย เขากลับพูดเหมือนเราทำไม่ดีพอหรือบ่นแต่เรื่องเดิมๆ(มีช่วงนึงที่เจอกับปัญหาเดิมๆนานมาก) เราแค่ต้องการคนที่คุยปรึกษากันได้แต่เขาพูดแบบนั้น หลังจากนั้นก็จะเก็บปัญหาไม่บอกใครอีกเลย ที่คิดไว้คือแค่เครียดกับปัญหาแล้วพยายามหนีปัญหา แต่เหมือนมันนานเหลือเกินกับเรื่องแบบนี้เหมือนมันไม่ดีขึ้นเลย เลยไม่แน่ใจว่าใช่รึเปล่า แล้วถ้าไม่ใช่ควรทำยังไงดีคะ
สวัสดีค่ะ อย่างนี้นะค่ะโรคซึมเศร้าจะต้องมีอาการและพฤติกรรมที่เปลี่ยนไป เช่น นอนมาก รับประทานอาหารมากชึ้น นอนไม่หลับ เบื่ออาหาร น้ำหนักลด หรือ มีปัญหาเรื่องการทำงานอย่างมากในชีวิตประจำวันค่ะ คือ ไม่สามารถไม่สามารถปรับตัวเข้ากับเพื่อนร่วมงานหรือสังคมได้ค่ะ อีกอย่างนะค่ะ ต้องมีระยะเวลานานมากกว่า สอง อาทิตย์ค่ะซึ่งในกรณีของเริ่มต้นจากความสัมพันธ์ที่มีปัญหากับเพื่อนและคนรอบข้าง แต่อาจจะเกิดจากความไม่เข้าใจกันในระยะแรก แต่ต่อมาปัญหาเรื้อรังไม่ได้รับการแก้ไขและเองก็เริ่มที่จะปลีกตัวออกจากกลุ่มมากขึ้น เพราะถูกตำหนิว่าเป็นฝ่ายผิดทำให้ตอนนี้พฤติกรรมเปลี่ยนไปเป็น หงุดหงิด และอารมณ์เสียบ่อย ซึ่งก็เป็นอาการอย่างหนึ่งของโรคซึมเศร้าค่ะแนะนำพบจิตแพทย์ค่ะ เนื่องจากการที่มีความคิดเรื่องฆ่าตัวตายหลายครั้งการพบจิตแพทย์จะทำให้สามารถเข้าใจปัญหาของได้มากขึ้น และการใช้ยาช่วยอาจจะทำให้รู้สึกดีขึิ้นค่ะ ยามีทั้งยาต้านเศร้า ยาปรับอารมณ์ และการพูดคุยกับนักจิตบำบัดอาจจะทำให้มองเห็นปัญหามากขึ้นและสามารถหาคนที่ไว้ใจคุยและบอกเล่าเรื่องราวได้ดีค่ะ